पुनिया का यह बयान माल्या के उस दावे के बाद आया था जिसमें माल्या ने बुधवार को लंदन में दावा किया कि भारत छोड़ने से पहले वह वित्त मंत्री अरुण जेटली से मिला था. माल्या के इस बयान के बाद विपक्ष अरुण जेटली पर हमलावर हो गया. राहुल गांधी ने पीएल पुनिया के साथ प्रेस कॉन्फ्रेंस की और जेटली पर माल्या को भगाने में मदद करने का आरोप लगाते हुए इस्तीफा मांगा. बता दें कि वित्त मंत्री अरुण जेटली ने माल्या के बयान के बाद सफाई देते हुए कहा था कि वह माल्या से मिले थे, लेकिन वह मुलाकात आधिकारिक नहीं थी.